മൃതദേഹം കിടന്ന സ്ഥലത്ത് ആള്ക്കൂട്ടത്തില് ഒരാളായി പ്രതി കോതമംഗലം ചേലാട് സ്റ്റുഡിയോ ഉടമ എല്ദോസ് പോളിന്റെ മരണവിവരമറിഞ്ഞ് മൃതദേഹം കിടന്ന കനാല് തീരത്ത് ആദ്യം എത്തിയവരില് ഒരാള് പ്രതി എല്ദോ പി ജോയിയായിരുന്നു. സുഹൃത്തുക്കളെ വാട്സാപ്പിലൂടെ വിവരം അറിയിച്ച എല്ദോ പി ജോയി ഒന്നുമറിയാത്തതുപോലെ ഇന്ക്വസ്റ്റ് നടപടി പൂര്ത്തിയാകുംവരെ സ്ഥലത്ത് തുടര്ന്നു. യൂത്ത് കോണ്ഗ്രസ് പിണ്ടിമന മണ്ഡലം ജനറല് സെക്രട്ടറിയായ എല്ദോയാണ് നാടിനെ നടുക്കിയ കൊലപാതകം നടത്തിയതെന്ന് അറിഞ്ഞതോടെ നാട്ടുകാരും അമ്ബരന്നു. കൊല്ലപ്പെട്ട എല്ദോസിന്റെ വീട്ടില്നിന്ന് 300 മീറ്റര് അകലെയാണ് കൊലപാതകം നടന്ന വീട്. ജോയിയും കുടുംബവും രണ്ടുമാസമായി ഇവിടെ വാടകയ്ക്ക് താമസിച്ചുവരികയായിരുന്നു. തെളിവ് നശിപ്പിച്ചതിനാല് അന്വേഷണം തങ്ങളിലേക്കെത്തില്ലെന്ന പ്രതീക്ഷയിലാണ് എല്ദോയും മാതാപിതാക്കളും ഒളിവില് പോകാതിരുന്നതെന്ന് എസ്എച്ച്ഒ ബേസില് തോമസ് പറഞ്ഞു. കനാലില് മൃതദേഹം കാണപ്പെട്ട ഭാഗത്ത് മുമ്ബ് നിരവധിപ്പേര് അപകടത്തില്പെട്ടിട്ടുണ്ട്. ഇത് മനസ്സിലാക്കിയാണ് പ്രതികള് മൃതദേഹവും സ്കൂട്ടറും ഉപേക്ഷിക്കാന് ഇതേസ്ഥലം തെരഞ്ഞെടുത്തത്. എല്ദോസിന്റെ സംസ്കാരച്ചടങ്ങുകള് നടക്കുമ്ബോള്ത്തന്നെ പ്രതികളെ സ്ഥലത്തെത്തിച്ച് തെളിവെടുപ്പ് നടത്തുകയായിരുന്നു പൊലീസ് അന്വേഷക സംഘം. സമയബന്ധിതമായി അന്വേഷണം നടത്തി പ്രതികളെ അറസ്റ്റ് ചെയ്ത പൊലീസ്സംഘത്തെ ആന്റണി ജോണ് എംഎല്എ ഉള്പ്പെടെയുള്ള ജനപ്രതിനിധികള് അഭിനന്ദിച്ചു. കുടുക്കിയത് പഴുതടച്ച അന്വേഷണം സ്റ്റുഡിയോ ഉടമ എല്ദോസ് പോളിന്റെ കൊലപാതകത്തില് പ്രതികളെ കുടുക്കിയത് പൊലീസിന്റെ പഴുതടച്ച അന്വേഷണം. ഇസ്രയേലില് നഴ്സായ ഭാര്യ ടിമി തോമസുമായി എല്ദോസ് വീഡിയോ കോള് ചെയ്യുന്നതിനിടെയാണ് പ്രതി എല്ദോയുടെ വിളിയും എത്തിയത്. പണം നല്കാമെന്ന് എല്ദോ പറഞ്ഞിട്ടുണ്ടെന്നും അതുവാങ്ങാന് പോകുകയാണെന്നും എല്ദോസ് ടിമിയോട് പറഞ്ഞിരുന്നു. എല്ദോയുടെ വീട്ടിലെത്തിയശേഷം എല്ദോസിന്റെ മകനും ഫോണിലേക്ക് വിളിച്ചിരുന്നു. മൃതദേഹത്തിനു സമീപത്തുനിന്ന് ഫോണ് ലഭിക്കാതിരുന്നതോടെ സംശയം തോന്നിയ പൊലീസ് കോള്ലിസ്റ്റ് പരിശോധിച്ചു. വീട്ടില്നിന്ന് ഇറങ്ങുന്നതിനുതൊട്ടുമുമ്ബുവന്ന കോള് എല്ദോ പി ജോയിയുടെതാണെന്ന് കണ്ടെത്തി. എല്ദോയുടെ പക്കല്നിന്ന് പണം വാങ്ങാന് പോകുന്ന വിവരം എല്ദോസ് പറഞ്ഞത് ടിമിയില്നിന്ന് പൊലീസ് സ്ഥിരീകരിച്ചു. മൃതദേഹം കണ്ടെത്തിയ സ്ഥലത്ത് എത്തിയ എല്ദോ പി ജോയി അവിടെയെത്തിയ പലരോടും രണ്ടുലക്ഷം രൂപ എല്ദോസിന് നല്കിയെന്ന് അവകാശപ്പെട്ട വിവരവും അന്വേഷണത്തിനിടെ പൊലീസ് മനസ്സിലാക്കി. മൃതദേഹത്തില്നിന്നോ സ്കൂട്ടറില്നിന്നോ പണം ലഭിക്കാതിരുന്നത് പൊലീസിന്റെ സംശയം വര്ധിപ്പിച്ചു. ബുധനാഴ്ച കസ്റ്റഡിയിലെടുത്ത എല്ദോയെയും കുടുംബത്തെയും വിശദമായി ചോദ്യം ചെയ്തതോടെയാണ് കൊലപാതകത്തിന്റെ ചുരുളഴിഞ്ഞത്. എല്ദോസ് പോളിന് നല്കിയെന്നു പറഞ്ഞ പണത്തിന്റെ ഉറവിടം പൊലീസിനുമുന്നില് ഹാജരാക്കാന് പ്രതികള്ക്കായില്ല. കൊലപാതകം നടത്തിയ രീതിയും മൃതദേഹവും സ്കൂട്ടറും ഉപേക്ഷിച്ചവിധവും മൊബൈല് ഫോണും മഴുക്കൈയും നശിപ്പിച്ചതും തെളിവെടുപ്പിനിടെ എല്ദോയും ജോയിയും മോളിയും വിശദീകരിച്ചു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള്